215/2004. (VII. 13.) Korm. rendelet
a sportorvoslás szabályairól és a sportegészségügyi hálózatról
A Kormány a sportról szóló 2004. évi I. törvény 79. §-a (1) bekezdésének g) pontjában foglalt felhatalmazás alapján a következõket rendeli el:
1. § (1) A rendelet hatálya kiterjed a versenyzõt, a szabadidõs sportolót (a továbbiakban együtt: sportoló), valamint a sportszakembert ellátó, továbbá a sportrendezvényen, szabadidõsport eseményen egészségügyi szolgáltatást nyújtó egészségügyi szolgáltatóra, illetve egészségügyi dolgozóra, a sportrendezvény, szabadidõsport esemény szervezõjére, továbbá a sportegészségügyi ellátásban részt vevõ sportolóra és sportszakemberre.
(2) A rendelet alkalmazásában sportrendezvény az országos sportági szakszövetség vagy az országos sportági szövetség (a továbbiakban együtt: sportszövetség), illetve a sportszervezet által szervezett verseny, mérkõzés.
Az országos sportegészségügyi hálózat
2. § (1) Az országos sportegészségügyi hálózat központja és mûködtetõje az Országos Sportegészségügyi Intézet (a továbbiakban: OSEI). Az OSEI szervezetére és mûködésére vonatkozó részletes rendelkezéseket az OSEI Alapító Okirata tartalmazza.
(2) Az országos sportegészségügyi hálózat keretében kerül sor a versenyzõk és a 13. § (1) bekezdésében meghatározott sportszakemberek sportorvosi vizsgálatára, valamint - versenyzõk esetén - a sportorvosi engedélyek kiadására.
3. § (1) Az országos sportegészségügyi hálózat egészségügyi dolgozója az OSEI-vel áll munkavégzésre irányuló jogviszonyban.
(2) Az országos sportegészségügyi hálózat keretében megyei, területi, illetve fõvárosi kerületi sportorvosi szakrendelések mûködnek.
(3) A területi sportorvosi szakrendeléseket a megyei vezetõ fõorvos irányítja.
(4) A fõvárosi kerületi sportorvosi szakrendeléseket Budapest vezetõ fõorvosa irányítja.
4. § (1) A Nemzeti Sporthivatal minden év február 28-áig a tárgyévre vonatkozó támogatási szerzõdést köt az OSEI-vel - a Nemzeti Sporthivatal elnöke, a Magyar Olimpiai Bizottság, a Magyar Paralimpiai Bizottság, a Nemzeti Sportszövetség, valamint a Fogyatékosok Nemzeti Sportszövetsége által meghatározott - kiemelkedõ sportteljesítményt nyújtó versenyzõk speciális - (2) bekezdés szerinti - sportegészségügyi ellátása érdekében.
(2) A támogatási szerzõdésben foglaltak szerint az OSEI a következõ ellátásokat biztosítja, feladatokat látja el:
a) több szakkonzíliumból álló emelt szintû alkalmassági vizsgálat;
b) terhelhetõséget megállapító élettani vizsgálat;
c) táplálkozási szaktanácsadás;
d) sportpszichológiai vizsgálat;
e) a nemzeti válogatottak keretorvosi hálózata szakmai tevékenységének összehangolása és mûködtetése;
f) edzõtáborok és az olimpiai központok sportorvosi ellátásának mûködtetése;
g) doppingellenõrzõ laboratórium mûködtetése.
A sportorvos feladatai
5. § A sportorvos a sportegészségügyi ellátás keretében:
a) az egyes sportágakban - az OSEI szakmai irányelvei alapján - elvégzi a versenyzõ és a 13. § (1) bekezdésében meghatározott sportszakember sportorvosi vizsgálatát;
b) szakmailag indokolt esetben kiegészítõ vizsgálatokat végez a versenyzõ megbetegedésének és sérülésének megelõzése, továbbá - amennyiben az adott intézményben gyógyító-megelõzõ ellátás is zajlik - kezelése és rehabilitációja érdekében;
c) meghatározza a versenyzõ teljesítõképességét az adott sportágban;
d) a külön jogszabályokban foglaltaknak megfelelõen tudományos vizsgálatokat és kutatásokat végezhet a fizikai aktivitás emberi szervezetre gyakorolt hatásával, valamint annak hiányával kapcsolatban, a túlterhelésbõl adódó szövõdmények, illetve sérülések elkerülése érdekében; illetve ezen vizsgálatok eredményeit alkalmazza a versenyzõk ellátása során;
e) ellátja a sportrendezvényeken és szabadidõsport eseményeken az elõforduló sérüléseket és egyéb orvosi beavatkozást igénylõ panaszokat;
f) a versenyzõ lehetõ legjobb teljesítménye elérése érdekében tájékozódik a tudományosan megalapozott és bizonyítékokon alapuló megengedett teljesítményfokozó módszerekrõl, és tanácsot ad azok gyakorlati alkalmazására vonatkozóan; továbbá közremûködik az edzéstervek kidolgozásában;
g) a doppingellenes tevékenység keretében megelõzõ, felvilágosító, nevelõ, ellenõrzõ munkát folytat;
h) szaktanácsadást végez az egészséges életmód, a táplálkozás és a megfelelõ testsúly kialakítása, valamint az emberi szervezet fizikai aktivitásának növelése vonatkozásában.
A sportolók és a sportszakemberek sportorvosi vizsgálatáról
6. § (1) A versenyzõ - a (3) bekezdésben foglaltak kivételével - a rendszeres edzések megkezdése, valamint a sportorvosi engedély - e rendelet szerinti - érvényességi idejének lejárta elõtt sportorvosi vizsgálaton köteles részt venni.
(2) Versenyezni - a (3) bekezdésben foglaltak kivételével - csak érvényes sportorvosi engedéllyel lehet.
(3) Biliárd, bridzs, darts, golf, modellezés, sakk sportágakban, valamint a rádióamatõr sportág gyorstávírász és rádióforgalmazás szakágaiban a versenyzéshez sportorvosi engedély nem szükséges. A versenyzõ ezen sportágakban és szakágakban sportorvosi vizsgálaton nem köteles részt venni.
7. § (1) A sportorvosi vizsgálatot az OSEI sportegészségügyi szakrendelésének sportorvosai, valamint az országos sportegészségügyi hálózat területileg, illetve a fõvárosban a kerületileg illetékes sportorvosai végzik az OSEI szakmai irányelvei alapján.
(2) A sportorvosi vizsgálatokat - lehetõség szerint mindig azonos sportorvosi rendelõben - a sportszervezet székhelye, a versenyzõ lakóhelye, munkahelye vagy az iskola székhelye szerint illetékes sportorvosok végzik.
(3) A sportorvosi vizsgálatot végzõ orvosnak sportorvosi szakképesítéssel kell rendelkeznie.
8. § (1) A nemzeti válogatott keretek tagjai és a 4. § (1) bekezdése szerint kijelölt versenyzõk esetében a sportorvosi vizsgálatokat az OSEI sportegészségügyi szakrendelésének sportorvosai végzik.
(2) A nemzeti válogatott keretek orvosai (a továbbiakban: keretorvosok) az OSEI fõigazgató fõorvosának kijelölése alapján - az OSEI szakmai irányelvei szerint - látják el feladatukat.
(3) A keretorvosnak sportorvosi szakképesítéssel kell rendelkeznie.
9. § (1) A sportorvosi vizsgálat eredményét a sportszövetség által külön e célra - az OSEI konzultatív hátterével - készített nyomtatványon (sportorvosi engedély) kell nyilvántartani. A sportorvosi engedély sportágtól független kötelezõ tartalmi elemeit a melléklet tartalmazza. A sportorvosi engedély egyéb egészségügyi adatot nem tartalmazhat.
(2) A rendszeres edzések megkezdésének a feltétele - a melléklet 2. b) alpontja szerinti - „alkalmas” minõsítés. Az „alkalmas” minõsítés versenyzésre önmagában nem jogosít, ahhoz a külön jogszabályban, valamint a sportszövetség szabályzataiban foglalt további feltételek teljesítése is szükséges. Versenyezni csak - a melléklet 2. b) alpontja szerinti - „versenyezhet” minõsítés esetén lehet.
10. § (1) A versenyzéshez szükséges sportorvosi engedély érvényességi ideje 18 éven aluli versenyzõ esetén 6 hónapnál, 18 éven felüli versenyzõ esetén 1 évnél hosszabb nem lehet.
(2) Az (1) bekezdésben foglaltak szempontjából az életkor elbírálásánál a sportorvosi vizsgálat idõpontját kell figyelembe venni.
(3) A vizsgálatot végzõ sportorvos a sportorvosi engedély érvényességét az (1) bekezdésben foglaltaknál rövidebb idõben is megállapíthatja, ha a versenyzõ egészségi állapota vagy várható nagyobb terheléssel járó fokozott igénybevétele ezt indokolja.
(4) 18 évesnél fiatalabb versenyzõ a felsõbb korcsoportban - a birkózás, cselgáncs, karate, ökölvívás, súlyemelés, valamint a harcmûvészeti ágak semi contact és contact ágaiban - az érintett sportágak nemzetközi szakszövetségeinek a korcsoportokra vonatkozó szabályzataiban foglaltaknak megfelelõen versenyezhet. Egyéb sportágak versenyzõi a sportszövetség versenykiírásának megfelelõen felsõbb korcsoportban is versenyezhetnek.
11. § (1) Ha a versenyzõ a területi, illetve a fõvárosi kerületi sportorvos sportorvosi vizsgálatának eredményével nem ért egyet, akkor 8 napon belül a megyei (fõvárosi) vezetõ fõorvostól kérheti az alkalmasság másodfokon történõ orvosi elbírálását. Amennyiben a versenyzõ a másodfokon hozott döntéssel sem ért egyet, az egészségügyi alkalmasság megállapítása iránt 15 napon belül az OSEI sportegészségügyi szakrendelésének vezetõjéhez fordulhat.
(2) Ha a 8. § (1) bekezdésében meghatározott versenyzõ a sportorvosi vizsgálat eredményével nem ért egyet, 8 napon belül az OSEI fõigazgató fõorvosához fordulhat az egészségügyi alkalmasság megállapítása iránt.
12. § (1) A szabadidõs sportolók esetében az adott szabadidõsport eseményen való részvétel egészségügyi elbírálását a 7. § (2) bekezdésében meghatározott sportorvosokon kívül az iskola-egészségügyi szolgálat orvosa, illetve a háziorvos végzi, amennyiben azt az adott szabadidõsport esemény jellege indokolttá teszi.
(2) Az (1) bekezdésben foglalt esetekben az OSEI, illetve a területileg, a fõvárosban a kerületileg illetékes sportorvos - amennyiben szükséges - a sportegészségügyi vizsgálatok elvégzéséhez konzultatív hátteret biztosít.
13. § (1) Az a sportszakember, aki feladata ellátása során fokozott fizikai erõkifejtést végez, köteles évente sportorvosi vizsgálaton részt venni.
(2) A sportszövetség szabályzatban határozza meg azokat a sportszakmai tevékenységeket, amelyek ellátása esetén a sportszakemberek részére az (1) bekezdés szerinti sportorvosi vizsgálaton való részvétel kötelezõ.
(3) Az (1) bekezdésben foglalt vizsgálatot a 7. § (2) bekezdésében meghatározott orvosok végzik.
A sportrendezvényekkel és a szabadidõsport eseményekkel kapcsolatos sportegészségügyi és sürgõsségi feladatokról
14. § (1) A sportrendezvényen a szervezõ a sportág jellegének megfelelõ sportegészségügyi ellátást köteles biztosítani.
(2) A sportrendezvényen és a szabadidõsport eseményen a szervezõ a rendeletben foglaltak szerint köteles sürgõsségi egészségügyi ellátásról gondoskodni.
15. § (1) A szervezõ a sportegészségügyi feladatok ellátását - a sportrendezvény elõtt legalább 10 nappal - a következõk szerint köteles igényelni:
a) a fõvárosban és a megyeszékhelyen rendezett sportrendezvényre a fõvárosi, illetve megyei vezetõ fõorvostól;
b) egyéb helyen rendezett sportrendezvényre a sportrendezvény helye szerint illetékes sportorvostól.
(2) A sportszövetség által:
a) a fõvárosban rendezett sportrendezvényre a fõvárosi vezetõ fõorvostól,
b) a megyében rendezett sportrendezvényre az illetékes megyei vezetõ fõorvostól
igényelhetõ sportegészségügyi ellátás biztosítása.
(3) A rendeletben foglaltak alapján a sportszövetség versenyszabályzatában vagy a versenykiírásban a sportág, illetõleg a sportrendezvény jellegének, valamint a nemzetközi sportszövetség elõírásainak figyelembevételével szabályozza, hogy a sportág sportrendezvényein milyen szintû egészségügyi ellátás szükséges.
16. § (1) A sportrendezvényen és a szabadidõsport eseményen elõforduló sérülések és balesetek ellátása érdekében a szervezõ a sportrendezvény és a szabadidõsport esemény jellegétõl függõen köteles biztosítani a mentésrõl szóló 20/1998. (VI. 3.) NM rendelet (a továbbiakban: NMr.) 2. számú melléklete szerinti:
a) gyalogõrséget, ügyeletet, illetve
b) mozgóõrséget.
(2) A szervezõ mozgóõrséget köteles biztosítani:
a) az autó-motor, ejtõernyõs, labdarúgó elsõ osztályú, lovas, motorcsónak, repülõ sportágak sportrendezvényein;
b) olyan sportrendezvényen és szabadidõsport eseményen, ahol a résztvevõk száma az ötszáz fõt várhatóan meghaladja, valamint azoknak a sportágaknak a sportrendezvényein és szabadidõsport eseményein, melyekben fokozott a sérülésveszély.
17. § (1) A várhatóan tömeges részvétellel és fokozott fizikai igénybevétellel járó szabadidõsport eseményen a szükséges egészségügyi ellátást a szervezõ a rendeletben foglaltak figyelembevételével határozza meg és köteles arról gondoskodni.
(2) A szervezõ az (1) bekezdésben foglalt szabadidõsport esemény megtartásának idõpontja elõtt legalább 30 nappal köteles a területileg, fõvárosban a kerületileg illetékes sportorvost, valamint az OSEI-t tájékoztatni a szabadidõsport esemény jellegérõl, valamint az általa szükségesnek tartott egészségügyi ellátásról.
18. § A szervezõ minden sportrendezvényen és szabadidõsport eseményen köteles biztosítani az elsõsegélynyújtásra alkalmas helyiséget és a sportág sajátosságainak megfelelõ elsõsegélynyújtó eszközöket. Amennyiben a sportrendezvény és szabadidõsport esemény jellege nem teszi lehetõvé az elsõsegélynyújtásra alkalmas helyiség biztosítását, a beteg fektetésére, vizsgálatára és ellátására alkalmas egyéb helyet kell biztosítani.
19. § (1) A sportrendezvény és szabadidõsport esemény egészségügyi biztosításának a rendeletben nem szabályozott kérdései tekintetében az NMr. 2. számú mellékletének a rendelkezései szerint kell eljárni.
(2) A sportrendezvényen és szabadidõsport eseményen az egészségügyi feladatok ellátására egyebekben az OSEI - a mentõszolgálat tekintetében az Országos Mentõszolgálattal együttesen - módszertani levélben ad szakmai útmutatót.
20. § (1) A sportrendezvényen, szabadidõsport eseményen egészségügyi ellátást nyújtó szolgáltató, illetve egészségügyi dolgozó díjazásáról - az egészségügyi szolgáltatóval, illetve egészségügyi dolgozóval történõ megállapodás alapján - a szervezõ gondoskodik.
(2) Az (1) bekezdés szerinti díj legkisebb összege az orvos esetében minden megkezdett óra után a közalkalmazottak jogállásáról szóló 1992. évi XXXIII. törvény 1. számú melléklete szerinti A fizetési osztály 1. fizetési fokozatában megjelölt összeg 6%-a. Az egészségügyi szakdolgozó esetében a díj legkisebb összege az orvos részére megállapított összeg 50%-a.
(3) Az egészségügyi dolgozó részére a szervezõ a munkaviszonyban álló dolgozókra vonatkozó szabályok szerint köteles megtéríteni a kiküldetéssel kapcsolatban felmerülõ költségeket.
(4) Amennyiben a sportrendezvény, szabadidõsport esemény elmarad, a szervezõ köteles a (3) bekezdésnek megfelelõ összeget, valamint - a (2) bekezdés szerinti - 1 órára járó díjat az egészségügyi ellátást végzõ részére megtéríteni.
21. § (1) A rendelet a kihirdetését követõ 30. napon lép hatályba, ezzel egyidejûleg hatályát veszti a sportorvoslás szabályairól és a sportegészségügyi hálózatról szóló 154/2001. (IX. 5.) Korm. rendelet, valamint az azt módosító 55/2003. (IV. 16.) Korm. rendelet.
(2) A 7. § (3) bekezdése szerinti sportorvosi tevékenységet 2005. december 31-ig az a külön jogszabályban meghatározott szakképesítéssel rendelkezõ orvos is végezheti, aki a sportorvostan szakképzést a rendelet hatálybalépésekor már megkezdte.
(3) A 9. § (1) bekezdésében foglaltaknak megfelelõ sportorvosi engedélyeket a rendelet kihirdetését követõ 120. naptól kell alkalmazni.
Melléklet a 215/2004. (VII. 13.) Korm. rendelethez
SPORTORVOSI ENGEDÉLY
1. A versenyzõ
a) neve:
b) születési helye és ideje:
c) anyja neve:
d) lakcíme:
e) fényképe:
f) sportág:
g) sportolói jogállása (amatõr, hivatásos):
2. A sportorvosi vizsgálat
a) elvégzésének idõpontja:
b) eredménye:
alkalmas          versenyezhet          nem alkalmas          nem versenyezhet
3. A sportorvosi engedély érvényességi idõtartama:
4. Doppingvizsgálat:
a) doppingellenõr neve és nyilvántartási száma:
b) mintavétel idõpontja, helye és módja:
c) mintavételi edény azonosító száma:
d) doppingellenõr aláírása: